39. schôdza NR SR - 9.deň - A. dopoludnia
Dátum: 2025-09-23
Poslanec: Viskupič, Marián (SaS)
Druh vystúpenia: Vystúpenie v rozprave

... koalícia predvádza. Minulý týždeň bola aukcia, kde sme si teda požičiavali, asi 500 mil. v rozsahu od 3,2 po 4,01% ročného úroku. Páni, ročný úrok. To asi každý vníma, ako to je keď má hypotéku s percentuálnym úrokom, s dvojpercentným alebo štvorpercentným. Je to fakt neudržateľné. No, a teda prečo všetky vybraté peniaze od ľudí, od firiem sa rozpustili v nových vládnych výdavkoch? To je ten problém. To, čo sa vybralo od ľudí navyše, vybralo sa. Všetci to cítia, sa rozpustilo do nových výdavkov. Hovorím, keby boli proste do budúcna, keby dávali nejaký inovačný potenciál, keby pomáhali Slovensku, ale, nie. Všetky tie nové výdavky sa dajú hodiť v podstate do štyroch kategórií. Buď sú to populistické výdavky alebo sú to korupčné výdavky alebo sú jednoducho neefektívne alebo sú to výdavky, ktoré sa dajú nazvať, že sú to prejedacie. Že slúžia na prejedenie. Že nič neprinesú, len zaplatia vysoké ceny energií, ale proste nič. Na budúci rok ich bude treba hľadať znovu. No, človek by čakal, že vláda aspoň na tretí pokus správne zanalyzuje, že teda problémom Slovenska sú zásadne rastúce vládne výdavky, a, že teda vláda zmení prístup. No, tak bohužiaľ nie, nie a ešte raz nie. Pretože, keď sa už pozrieme na aktuálnu konsolidáciu, žiadna, ale, že žiadna zmena prístupu tam nie je. Ja by som ešte dokázal pochopiť, že človek proste sa na prvý krát môže urobiť chybu. Dokonca môže povedať ešte aj na druhý krát. Lebo na ten prvý pokus nemala koalícia veľa času, aby som bol úprimný, hej. Ale tretí krát sa pokúšať o to isté a čakať iný výsledok, je inak, že definícia bláznovstva, hej. Takto to je. Pretože tá aktuálna konsolidácia je to isté, čo nefungovalo vlani a čo nefungovalo ani pred vlani, alebo teda tento rok, aby som bol ešte v tomto roku. Čiže, jednoducho človek by čakal, že si vláda vyhodnotí neúspech prvých dvoch konsolidácií, príde k nejakej sebareflexii, prídu s nejakým rozumným iným riešením, iným prístupom, nie, nič z toho sa jednoducho nestalo. No, a to prvé čomu sa začnem venovať, je že skutočne, čo každý jeden, kto sa na tie čísla na tie výsledky pozrie. No tak z toho musí byť jedna vec čitateľná, že vláda jednoducho doteraz, ale že vôbec nešetrila na sebe. A jednoducho, keď chce to kormidlo zmeniť, no tak musí začať šetriť na sebe, musí. Dokonca pán minister aj niečo hrdinsky pripravil, hej. Na tých dvoch slajdoch, dokonca prvých, to tak optimisticky začínala tá jeho prezentácia. Je spomínané nejaké šetrenie na vláde. Dokonca teda je tam jednak bolo tam napísané 1,3 miliardy, hej. Čo by bolo v podstate zaujímavé, ak by sa to dokázalo stať realitou. No, ale bohužiaľ odvtedy sú koľko, dva týždne odvtedy, aj uplynula už je týždeň aj po lehote, kde minister povedal, že ministri ostatní mu majú doniesť tie tabuľky, kde bude vidieť šetrenie, kde to bude jasne, zrozumiteľné, že nám to príde ukázať. No, jednoducho nič, nič a nič. No, a začalo to tak, že teda najprv sme sa dozvedeli, že z tej 1,3 miliardy, ktorú má šetriť štát, vlastne je cca trošku to zaokrúhlim 150 mil., vlastne nemá šetriť štát, ale majú šetriť samosprávy. Tie samosprávy, ktoré nevytvárajú dlhy. Veľa z nich ich dokonca znižuje. Tak tie majú proste, asi za trest šetriť. Takže už z tej 1,3 miliardy zrazu už je len 1 miliarda 150 mil. hej. Ok, stále by to bola ešte zaujímavá suma, keby sa na ňu, ale nepozrela Rozpočtová rada, ktorá to úplne prvé, čo povedala, že aj by niečo vyhodnotila, nejakú tú zmysluplnosť alebo teda, že z toho niečo môže byť, ale nedá sa. Pretože žiadne tie čísla nie sú zverejnené. A ďalšia vec, minister ani nepovedal z akej bázy to chce šetriť, hej. Proste bolo tam niečo napísané, že vláda nebude nakupovať vozidlá, ktoré nepotrebuje. To je šetrenie? Nekupovať vozidlá, ktoré nepotrebuje? Ja som si tak nejak myslel, že ani doteraz sa nekupovali vozidlá, ktoré sú neni potrebné. Ale to je aký parameter. Tak vláda povie, že potrebuje 10 000 nových vozidiel. Potom sa usmejú a vlastne povedia, že iba 1000 a povedia, že 9000 vozidiel sa ušetrilo. To je tá báza, o ktorej hovoril aj šéf RRZ, že jednoducho nedá sa vôbec povedať, vyhodnotiť, ako chce vláda šetriť, a či vôbec chce šetriť hej. Ale teda niečo sa im podarilo nejak zrátať a zistil, že to nie je ani 500 mil. Takže ešte rok ani nezačal a už vlastne z celej tej hrdinskej sumy 1,3 miliardy už nie je ani 500 mil. No, ale smutné je na tom to, že to nebude ani 500 mil.. Ja sa tu stavím sa tu o ďalší obraz pána ministra, keby ma počúval, že jednoducho vláda neušetrí ani len tých 500 mil. budúci rok. Neušetrí. Jednoducho nemajú to v pláne. Toto je ten zásadný a základný problém. A zasa, veď sa pozrime, čo, ako to vyzerá tento rok, hej. Jeden elegantný príklad teraz z minulotýždňovej vlády. Tak rozpočet na ten náš 50 metrový pavilónček, pavilónček, to je skôr akože taký jeden kontajner v EXPE bol teda fakt že veľký. Vláda úplne správne alebo teda podarilo sa tam ušetriť 4 mil. Tak človek by čakal, že v situácii kedy bol plánovaný deficit pre tento rok 4,7%, jasne bude 5,2. To znamená sme dávno v prekročení. Tak okamžite mal minister na tej vláde buchnúť po stole, tieto peniaze viažem a jednoducho budú slúžiť na zníženie tohtoročného deficitu. Nie, vláda v tom okamihu, ako zistili, že 4 mil. eur sa nedokážu minút na EXPE, no tak proste našla okamžite, minister Huliak našiel okamžite iné projekty alebo ako to nazvať, kde sa tie 4 mil. znova minú. Toto je ten základný problém. Proste vláda jednoducho nemá žiadnu tendenciu šetriť, ale že žiadnu hej, ani tam, kde sa to už úplne pýta. Pretože plánovaný výdavok sa nerealizoval. Namiesto toho vymysleli nové. Toto je ten celý problém. No, a to akože môžeme úplne, že pokračovať. Ako okázalé oslavy samých seba. Ešte furt som v jednom týždni. To bolo tento víkend, Dni ministerstva vnútra. 800 000 nákladov, 800 000 hej. Pán minister povie, že teda áno, deti by mali mať vzor v polícii, v zložkách ministerstva vnútra, ok, to sa do nejakej miery dá pochopiť. Ale jednoducho zároveň by mal ten minister hovoriť aj o nejakom zmysluplných nákladoch. A na pozvánke, to by si možno mohol pán minister pozrieť, viete alebo skúste si tipnúť, čo na tej pozvánke na Dni ministerstva vnútra bolo najväčšími písmenami? Boli tam, ja neviem možno čo, hasiči alebo tie deti, ktorých chceli volať, alebo to vnútro samotné? No, nie. Najväčšími písmenami tam boli tri slová, Matúš Šutaj Eštok, hej. Takto vyzerá pozvánka na Dni ministerstva vnútra za 800 000 eur. Preto hovorím okázalé oslavy samých seba. Môžeme pokračovať, máme viacero takýchto osláv v tomto roku. V čase, keď sa konsoliduje, keď živnostníci platia transakčnú daň, všetci platia transakčnú daň, všetci platia vyššie odvody, proste toto toto robí vláda. Ale pokračujem stále ešte tento týždeň, hej, možno to bolo dávnejšie, ale vyšlo to minulý týždeň najavo. Ministerstvo vnútra kúpilo, pán minister za 2,5 mil. dom tu na kúsok od Hradu. Fakt? Ozaj potrebujeme teraz, keď sa konsoliduje, keď sa berie firmám každé voľné euro, ktoré majú, ktoré mohlo slúžiť na rozvoj na inovácie si zoberie štát? A kúpi za to dom, aby mal kde bývať jeden z troch najvyšších ústavných činiteľov? Nevedia ani povedať ktorý. Nevedia ani povedať, ktorý. A mám taký pocit, že žiadny z nich nebýva pod mostom momentálne, Čiže, prvé pravidlo konsolidácie je nevytvárať, nerobiť výdavky, ktoré nie sú nevyhnutne potrebné. 33 rokov proste naši traja najvyšší ústavní činitelia, nech to bol ktokoľvek mali kde bývať. Všetci mali kde bývať. Keď premiér nemal kde bývať vyriešil to pán poslanec Muňko, veľmi slušným bývaním. Vyriešil to. A jednoducho takéto niečo vôbec nemala čo robiť. Toto nemá ani napadnúť ministra vnútra teraz kupovať nejaký dom. A ešte hovorí, že aké to bolo dobré investičné rozhodnutie. Len investovať treba tie peniaze, ktoré máte, nie čo nemáte. Fakt akože toto sú na pohľad možno malé sumy, ale jednoducho toto všetko, keď sa napočíta, ale tam je ten ten prístup, hej. Budem pokračovať, a ani neodídem z ministerstva vnútra. Čo tak tie kávové tričká? Raz tak drahé, nefunkčné. To keď to napadne ministra vnútra dobre, ale minister financií má byť ten raz, ktorý buchne po stole a povie: "Matúš sorry.". Pán minister, proste vy, ja ani ani proste nejdem nadávať ministrovi financií, lebo z jeho rezortu tu nepoviem ani jednu takúto kauzu, ale úlohou ministra financií je strážiť ostatných ministrov. Strážiť a zastať sa svojich ľudí, keď napríklad IT technika. Sami povedia, že je predražená asi o 120 mil., že by sa to dalo spraviť podstatne lepšie, podstatne lepšie. Tak jednoducho, aby namiesto znovu buchol po stole, a povedal Matúš zasa raz sorry, nemôžeš, nedá sa, hej, sprav to za podstatne menšie peniaze. Lebo však asi nejaké počítače potrebné sú, to súhlasím aj ja. Ale nie, namiesto toho si nechá, aby tí jeho analytici proste si museli nasypať popol na hlavu a povedali, že vlastne Matúš Šutaj Eštok sa ešte aj vo financiách vyzná lepšie, jak útvar hodnoty za peniaze. Takto? Takto? (Povzdych.) Policajné čiapky, za trojnásobnú cenu. Ja rozumiem, že asi stúpa cena aj toho plastového štítku, a možno aj látok a asi aj práce, ale o 300%? Toto je ten problém, že jednoducho nie je vôľa, nie je chuť šetriť. Práve naopak, práve naopak tie výdavky zásadne rastú a spôsobujú to, že nech sa akokoľvek snaží ten súkromný sektor a zberá sa tie peniaze, o ktorých teda oberá minister financií, tak jednoducho všetko sa to roztápa v nových nezmyselných výdavkoch. No, Slovensko trpí dva roky a bude trpieť aj v budúcom roku. A prejdem pár opatrení z aktuálnej konsolidácie, ktoré teda považujem za nezmyselné a myslím, že stihnem aspoň avizovať, nestihneme ho podať potom v ústnej rozprave podám pozmeňujúci návrh, ale aspoň ho avizujem. Zasa vo viere to, že síce aktuálne nepočuť, že by sa mala rozprava skracovať, ale to nebolo počuť ani predtým a skracovala sa. Takže skúsim povedať aspoň ku pozmeňováku a teda budem veriť, že sa ale k nemu dostaneme v ústnej rozprave. No, dobre takže. Máme konsolidáciu tri, ktorá bohužiaľ ide úplne v rovnakej línii. Nemá žiadny potenciál. Žiadnu šancu pomôcť Slovensku. Žiadnu šancu pomôcť ekonomike. Žiadnu šancu naštartovať investície, naštartovať inovácie, nič. Tam je jediné zmysluplné riešenie a aj to najprv ho minister avizoval, potom ho nedodal. Teraz ste ho na hospodárskom výbore teda dodali, a teda verme, že teda to prejde. To je jedna, jedna rozumná vec, ktorá podporuje ekonomiku, a to je zrušenie zákazu predaja počas sviatkov, ale už aj toto ukazuje, že to jedno opatrenie, ktoré tam bolo, ktoré hrdinsky minister najprv povedal, potom sa zľakol, neposlal to sem, lebo mu asi niekto zasa zavolal. Potom ste sa znova nejak dohodli a teda dávate to tam. Takto sa to jednoducho nedá, ale dobre, teda som pozitívny. To jedno pozitívne opatrenie tam je a teda chválim ho, hej. No, ale teraz poďme to všetko ostatné. Všetci sa tu zhodneme, všetci sa tu zhodneme, že najväčším problémov Slovenska je vysoké daňovo-odvodové zaťaženie práce. To potvrdia skutočne na káve v kuloároch aj koaliční poslanci. To je fakt, a to je aj jedno, či to lavicový ekonóm analytik rieši alebo pravicoví, všetci toto povedia. Čo by človek čakal? Že, keď máme niekde zásadný problém, tak ho treba nejak akože zmenšiť, zmenšiť nehovorím, že vyriešiť. To by som bol veľký optimista, ale zmenšiť. No, a ako sa vláda rozhodla v aktuálnej koalícii zmenšiť najväčší problém Slovenska? No tak, že zvýši daňové zaťaženie práce, lebo sa vytvára 30 a 35%-ntá sadzba dane z príjmu fyzických osôb a zvýši aj odvodové zaťaženie práce. Lebo sa zvyšuje zdravotný odvod o jeden percentuálny bod. Čiže jednoducho, ten problém sa ešte zväčší. Toto sú dve z tých 22 opatrení tohto balíka, všetky, ale že všetky sú nezmyslené. Poviem zasa najprv niečo pozitívne.... =====